Ramaphosa 'bang' vir presidensiële debat, sê Maimane | Maroela Media
Mmusi Maimane, leier van die Demokratiese Alliansie, het Sondag gesê dit lyk of pres. Cyril Ramaphosa bang is, want hy weier om deel te neem aan die langverwagte presidensiële debatte wat regstreeks op die SAUK uitgesaai sou word in aanloop tot die algemene verkiesing op 8 Mei.
"Die presidensiële debatkoördineerder dr. Bheki Shongwe het alle deelnemers skriftelik in kennis gestel dat die debatte gekanselleer is. Shongwe het gesê die rede vir die kansellasie is dat 'alles tans daarop wys dat die regerende party nie die uitnodiging aanvaar het om aan die debatte deel te neem nie'," het Maimane in 'n verklaring gesê.
Die DA daag gevolglik Ramaphosa en die ANC om nie weg te skram van die presidensiële debatte nie en die uitnodiging te aanvaar om deel te neem. Die debatte kan dan geherskeduleer word en voortgaan.
"Ramaphosa stel homself weer beskikbaar as president van Suid-Afrika. Die minste wat mens van hom kan verwag is om met mede-partyleiers te debatteer oor hul onderskeie planne hoe om die land se grootste kwessies aan te roer, onder moderatorskap van 'n onafhanklike liggaam."
Maimane het gesê dit is noodsaaklik om oor werklike oplossings te debatteer soos die Eskom-krisis, die ekonomie, korrupsie en die veiligheid van inwoners. "Dit is 'n geleentheid om aan Suid-Afrikaners te wys wat die verskille is in die beleide van die DA en die ANC."
Hy het bygevoeg Ramaphosa het onderneem om 'n kultuur van aanspreeklikheid en deursigtigheid te skep en hierdie debatte bied die ideale geleentheid om weg te breek van die verlede en Suid-Afrikaners te wys dat hy anders is as sy voorganger, Jacob Zuma. "Ons vertrou dat Ramaphosa sy besluit om nie deel te neem nie, sal verander, tensy hy iets ernstig het wat hy van die mense van Suid-Afrika wil wegsteek."
Presidensiele debat? Mmusi gaan lees gerus eers hoe tree 'n president op, watter kwaliteite so 'n persoon moet hê, ek het ook 'n idee hy moet integriteit hê, al die mense van die land verstaan om in hul belange te kan optree. Jy raai as jy dink jy weet wat 'n president is, soos Malema en die ander wat glo hulle is van daai stoffasie gemaak.
HEHEHE ek sal Laaik as julle wil debatter met Dr. Muller of Ernst Roux of Kallie Kriel of sommer Steve Hoffmeyer,of kies enige kandidaat van VF of Afriforum .Maar ek glo nie julle het die (amper se ek dit) vermoe daartoe nie.HEHEHE.(Man tot Man 1tot1)
Maimane, die borge het onttrek toe hulle hoor jy neem ook deel.
CR is n BEE oportunis en was en sal nooit n presedent kan wees nie hy,zuma en de de klerk is almal in dieselfde klas sorg eers vir hulself .